“แพตตี้ ปภังกร” นำร่องโปรไทยคนแรก คว้าแชมป์ “เอเอ็นเอ อินสไปเรชั่น” สำเร็จ!
“แพตตี้ ปภังกร” นำร่องโปรไทยคนแรก คว้าแชมป์ “เอเอ็นเอ อินสไปเรชั่น” สำเร็จ!
“แพตตี้ ปภังกร” นำร่องโปรไทยคนแรก คว้าแชมป์ “เอเอ็นเอ อินสไปเรชั่น” สำเร็จ!
5 เม.ย. 2564

แพตตี้ ปภังกร ธวัชธนกิจ หรือ “โปรเหมียว” โปรกอล์ฟดาวโรจน์ของไทยวัย 21 ปี คว้าแชมป์แรกในชีวิตการเล่นอาชีพ ด้วยการเป็นแชมป์ระดับเมเจอร์หญิงรายการเก่าแก่อายุ 50 ปี มาครองได้สำเร็จ ในการแข่งขันเมื่อช่วงเช้าวันจันทร์ (5 เม.ย.64) ที่ผ่านมา
โดยโปรกอล์ฟสาวไทยรักษาฟอร์มต่อเนื่อง กดวันสุดท้ายอีก 4 โอเวอร์พาร์ สกอร์รวม 18 อันเดอร์พาร์ ผงาดคว้าแชมป์กอล์ฟ แอลพีจีเอ ระดับเมเจอร์ “เอเอ็นเอ อินสไปเรชั่น” ที่มิสชั่น ฮิลล คันทรี คลับ แคลิฟอร์เนีย สหรัฐอเมริกา
แม้วันสุดท้าย ลิเดีย โค อดีตหมายเลข 1 ของโลกจากนิวซีแลนด์จะเค้นฟอร์มกด 10 อันเดอร์พาร์ แต่ โปรแพตตี้ ปภังกร รักษาความสม่ำเสมอนำม้วนเดียวจบคว้าแชมป์แอลพีจีเป็นครั้งแรกในการเล่นอาชีพ รับเงินรางวัลจากการคว้าแชมป์ 465,000 เหรียญสหรัฐหรือราว 15 ล้านบาท รวมทั้งได้สิทธิ์เล่นในทัวร์ รวมถึง 5 รายการเมเจอร์อีก 5 ปี
ส่วนผลงานนักกอล์ฟไทยคนอื่นๆ ได้แก่ “โปรโม” โมรียา จุฑานุกาล อยู่อันดับ 9 ร่วม สกอร์รวม 9 อันเดอร์พาร์, โปรเมียว ปาจรีย์ อนันต์นฤการ อันดับ 28 ร่วม 4 อันเดอร์พาร์, “โปรแหวน” พรอนงค์ เพชรล้ำ อันดับ 50 ร่วม อีเวนพาร์, “โปรเม” เอรียา จุฑานุกาล อันดับ 60 ร่วม 2 โอเวอร์พาร์
ทั้งนี้ โปรกอล์ฟสาวไทยที่สามารถคว้าแชมป์ระดับ “เมเจอร์ แอลพีจีเอ” มาครองได้สำเร็จก่อนหน้านี้ คือ “โปรเม” แต่ยังไม่เคยชนะรายการนี้
สำหรับ “แพตตี้ ปภังกร” คือโปรกอล์ฟสาวไทยรายแรกที่ชนะศึกระดับเมเจอร์ของแอลพีจีเอทัวร์ รายการ “เอเอ็นเอ อินสไปเรชั่น 2021” และเป็นนักกอล์ฟสาวไทยคนที่ 4 ที่สามารถทำได้ ต่อจาก “โปรเม” เอรียา จุฑานุกาล, “โปรโม” โมรียา จุฑานุกาล และ “โปรจัสมิน” ธิฎาภา สุวัณณะปุระ
อนึ่ง ในส่วนของผลงานโปรกอล์ฟสาวไทยที่เข้าร่วมการแข่งขันในรายการนี้ เคยทำผลงานสร้างชื่อให้ประเทศมาแล้วนับไม่ถ้วน อาทิ โมรียา จุฑานุกาล คว้าแชมป์ LPGA รายการแรกในชีวิตได้สำเร็จในการแข่งขันรายการ HUGEL – JTBC LA Open ที่สนามวิลเชียร์คันทรีคลับ นครลอสแอนเจสิส รัฐแคลิฟอร์เนีย ประเทศสหรัฐอเมริกา ทำให้เพิ่มสถิติแชมป์แอลพีจีเอให้กับประเทศไทยมาจนถึงตอนนี้รวมทั้งหมด 8 รายการ เป็นต้น